पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर. कांग्रेस के वरिष्ठ नेता वीसी शुक्ल को लभांडी स्थित फार्म हाउस से बेहद लगाव था। बीते कई दशकों में राजनीति और निजी जिंदगी में आए हर रंग को उन्होंने इसी फार्म हाउस में करीब से देखा। यही वजह थी कि उन्होंने अपने अंतिम संस्कार के लिए भी यहीं जगह चुनी।
विद्या भैया के करीबियों ने बताया कि कुछ महीनों पहले एक दिन बंगले में बैठे-बैठे वे अचानक उठे और फार्म हाउस के पिछले हिस्से में पहुंच गए। उनके साथ कुछ समर्थक थे। अपने किचन गार्डन वाले हिस्से से थोड़ी दूर एक जगह पर पहुंचकर उन्होंने एक ओर इशारा किया और समर्थकों से कहा कि देहांत के बाद उनका अंतिम संस्कार वहां किया जाए। यह सुनकर समर्थक एकबारगी सकपका गए। पर वीसी ने यह बात गंभीरता से कही थी। उसके बाद उन्होंने उस जगह पर स्मारक के लिए चबूतरा बनवाया।
अब तक यह बात केवल उनके करीब रहने वाले ही जानते थे। मंगलवार को उनके निधन के बाद जब अंतिम संस्कार का जिक्र छिड़ा तब यह बात आम हुई। उसके बाद कांग्रेसजन और उनके करीबियों ने वहां अंतिम संस्कार के लिए उनके द्वारा चुनी हुई जगह देखी। पिछले दिनों हुई बारिश के कारण अंतिम संस्कार वाली जगह का चबूतरा कुछ टूट-फूट गया था। दोपहर बाद वन, पीडब्ल्यूडी, पीएचई और अन्य विभागों के आला अफसर वहां पहुंच गए।
अफसरों की मौजूदगी में चबूतरे की मरम्मत की गई। आनन-फानन में फार्म हाउस से अंतिम संस्कार स्थल तक जाने वाले रास्ते से झाडिय़ों को हटाया गया। बंगले से लगे इस इलाके को साफ करने का काम देर शाम तक चलता रहा। बाद में मुख्य सचिव सुनिल कुमार, डीजीपी रामनिवास और मुख्यमंत्री के सचिव अमन सिंह ने पूर्व केंद्रीय मंत्री के बंगले पर पहुंचकर पूरी व्यवस्था का निरीक्षण किया।
वीसी शुक्ला के जीवन और उनके कैरियर से जुड़ी महत्वपूर्ण जानकारियों के लिए नीचे दिए लिंक पर क्लिक करें
ताबड़तोड़ लगी तीन गोलियां, वीसी के मुंह से फिर भी निकल रही थी एक ही बात
उनकी रगों में दौड़ती थी बादशाहत, 85 लाख की कार से निकलते थे वीसी
PICS : 20 तस्वीरों में देखिए विद्याचरण शुक्ल के जन्म से अंत तक का सफर
जानिए कैसे ताकत और तकदीर के शिखर पुरुष बने विद्या भैया ...
और हो गया एक युग का अंत..., हर कोई मानता था शुक्ल बंधुओं का लोहा!
बदलते रहे रास्ते फिर भी विवादों और सुर्खियों में रहे सबके चहेते विद्या भैया
वीसी की राजनीतिक विरासत के लिए बेटी प्रतिभा से है सबको उम्मीदें
शुक्ल का बलिदान व्यर्थ नहीं जाएगा, वे सदैव यादों में बसे रहेंगे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn